CELEX: 32022D0846
Language: sk
Date: 2022-05-18 00:00:00
Title: Rozhodnutie Politického a bezpečnostného výboru (SZBP) 2022/846 z 18. mája 2022, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2022)

31.5.2022   
               
               
                  SK
               
               
                  Úradný vestník Európskej únie
               
               
                  L 148/38
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/846
         z 18. mája 2022,
         ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1), a najmä na jeho článok 9 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa článku 9 ods. 1 rozhodnutia 2013/233/SZBP sa Politický a bezpečnostný výbor (PBV) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia misie EUBAM Libya vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 14. januára 2021 prijal rozhodnutie (SZBP) 2021/59 (2), ktorým bola pani Natalina CEAOVÁ vymenovaná za vedúcu misie EUBAM Libya na obdobie od 1. februára 2021 do 30. júna 2021.
                  
               
                     (3)
                  
                  
                     Rada 18. júna 2021 prijala rozhodnutie (SZBP) 2021/1009 (3), ktorým sa predlžuje mandát misie EUBAM Libya do 30. júna 2023.
                  
               
                     (4)
                  
                  
                     PBV 22. júna 2021 prijal rozhodnutie (SZBP) 2021/1048 (4), ktorým sa mandát pani Nataliny CEAOVEJ ako vedúcej misie EUBAM Libya predlžuje do 30. júna 2022.
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pani Nataliny CEAOVEJ ako vedúcej misie EUBAM Libya na obdobie od 1. júla 2022 do 30. júna 2023,
                  
               PRIJAL TOTO ROZHODNUTIE:
         
            Článok 1
            Mandát pani Nataliny CEAOVEJ ako vedúcej misie EUBAM Libya sa týmto predlžuje na obdobie od 1. júla 2022 do 30. júna 2023.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júla 2022.
         
         
            V Bruseli 18. mája 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 138, 24.5.2013, s. 15.
         
            (2)  Rozhodnutie Politického a bezpečnostného výboru (SZBP) 2021/59 zo 14. januára 2021 o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2021) (Ú. v. EÚ L 26, 26.1.2021, s. 3).
         
            (3)  Rozhodnutie Rady (SZBP) 2021/1009 z 18. júna 2021, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 222, 22.6.2021, s. 18).
         
            (4)  Rozhodnutie Politického a bezpečnostného výboru (SZBP) 2021/1048 z 22. júna 2021, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/2/2021) (Ú. v. EÚ L 228, 28.6.2021, s. 1).